2.29 करोड़ की लागत से दुलमी में होगा सड़क निर्माण मरम्मत
शिलान्यास करते पेयजल एवं स्वच्छता मंत्री चंद्रप्रकाश चौधरी जिप अध्यक्ष ब्रह्मदेव महतो।
भास्कर न्यूज दुलमी
दुलमीप्रखंड क्षेत्र को चारों ओर से एनएच से जोड़ने की योजना है। इससे क्षेत्र में विकास को गति मिलेगी। प्रखंड सहित पूरे रामगढ़ जिले में 2019 तक हर घर में पाइपलाइन के माध्यम से शुद्ध पेयजल पहुंचाया जाएगा। वही प्रखंड में बिजली की समस्या भी दूर होगी। इसके लिए पोल मरम्मत और विद्युत सब स्टेशन का निर्माण कार्य किया जा रहा है।
यह बातें राज्य के पेयजल एवं स्वच्छता मंत्री सह स्थानीय विधायक चंद्रप्रकाश चौधरी ने कही। वह गुरुवार को जमीरा में आयोजित शिलान्यास समारोह को बतौर मुख्य अतिथि संबोधित कर रहे थे। यहां आरईओ विभाग से जमीरा से अंबागड़ा तक 2.07 किमी पथ निर्माण कार्य लगभग एक करोड़ की लागत से किया जाएगा। वही छत्तर से सोसो तक 8.24 किमी पथ का मरम्मत कार्य 1.29 करोड़ की लागत से आरईओ विभाग द्वारा किया जाएगा। इसकी शुरुआत कार्यक्रम के मुख्य अतिथि मंत्री चंद्रप्रकाश चौधरी विशिष्ट अतिथि जिला परिषद अध्यक्ष ब्रह्मदेव महतो ने विधिवत पूजा अर्चना और शिलान्यास कर किया गया। मौके पर आजसू जिला सचिव मनोज महतो, निर्माण कार्य कंट्रक्टर पंकज प्रसाद तिवारी, उपेंद्र कुमार सहित यदुनंदन चौधरी, ओमप्रकाश प्रसाद, शिवनायाण महतो, भोलानंद प्रसाद, दयासागर महतो, राजकिशोर महतो, ब्रजनंदन महतो, मिथलेश महतो, नवलेश सिंह सहित कई मौजूद थे।
hin_Deva hin_Deva mai_Deva hin_Deva hin_Deva